Tobias Fosheim Wienskol

Tobias Fosheim Wienskol (født 16. juni 1988) er en norsk skuespiller.

Han har medvirket i en rekke fjernsyns- og teaterproduksjoner, men er best kjent fra serien «Nr. 13», hvor han spilte sønnen til Geir Kvarmes rollefigur, og fra musikalen «I blanke messingen» hvor Sven Nordin spilte hans far. Han har også vært den norske stemmen til mange kjente tegnefilmfigurer, og jobbet i Radioteatret i NRK.

Han har gått på Hartvig Nissen videregående skole (drama) og Romerike Folkehøgskole (drama).

Han er sønn av skuespilleren Minken Fosheim og nevø av artisten Lage Fosheim.

Eksterne lenker 
 «Tobias Fosheim Wienskol» på Filmfront
 

Norske skuespillere